เดนนี ฮูล์ม

**เดนิส ไคลฟ์ "เดนนี" ฮูล์ม** (; 18 มิถุนายน ค.ศ. 1936 – 4 ตุลาคม ค.ศ. 1992) เป็นนักแข่งรถชาวนิวซีแลนด์ เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และได้รับฉายาว่า "ไอ้หมี" ฮูล์มเป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับแบรบัม และชนะการแข่งขันกรังด์ปรีซ์แปดรายการตลอด 10 ฤดูกาลแข่งขัน

ฮูล์มเกิดและเติบโตที่เกาะใต้ โดยเขาเป็นบุตรของไคลฟ์ ฮูล์ม พลซุ่มยิงประจำกองทัพบกในระหว่างสงครามโลกครั้งที่สอง ฮูล์มเริ่มต้นทำงานเป็นช่างยนต์และคนขับรถในธุรกิจฟาร์มและรถบรรทุกของครอบครัวเมื่ออายุ 17 ปี ก่อนที่เขาจะสามารถซื้อรถสปอร์ตเพื่อใช้แข่งขันภายในประเทศ จนกระทั่งใน ค.ศ. 1960 เขาได้ถูกรับเลือกจากโครงการส่งเสริมนักขับเข้าสู่การแข่งขันที่ยุโรป ทำให้เขาได้รับโอกาสจากแจ็ก แบรบัม ให้ลงแข่งในรายการฟอร์มูลาจูเนียร์และฟอร์มูลาทูให้แก่ทีมของตน ภายหลังที่เข้าร่วมการแข่งขันฟอร์มูลาวันแบบไม่ชิงแชมป์ของฤดูกาล  กับ ฮูล์มก็ได้ลงแข่งขันชิงแชมป์ครั้งแรกในฤดูกาล  ที่โมนาโก และสามารถสะสมคะแนนแต้มแรกจากอันดับที่สี่ที่ฝรั่งเศส เขากลายมาเป็นนักขับอันดับที่สองของทีมในฤดูกาล  ซึ่งมีการปรับเปลี่ยนกฎข้อบังคับของความจุเครื่องยนต์ โดยเครื่องยนต์เรปโกของทีมมีประสิทธิภาพในการแข่งขัน ส่งเสริมให้ทั้งแบรบัมและฮูล์มได้รับตำแหน่งแชมป์และอันดับที่สี่ของฤดูกาล ทั้งสองยังคงทำผลงานได้ดีเยี่ยมในฤดูกาล  จากความเชื่อถือได้และความสมํ่าเสมอของพวกเขาและเครื่องยนต์ ฮูล์มได้รับชัยชนะครั้งแรกที่โมนาโก และครั้งที่สองที่สนามเนือร์บวร์คริงในเยอรมนี พร้อมกับมีอันดับอื่นบนโพเดียมอีกหกครั้ง ซึ่งเพียงพอให้เขากลายเป็นแชมป์ประจำฤดูกาลด้วยคะแนนนำแบรบัมห้าแต้ม และเป็นแชมป์โลกชาวนิวซีแลนด์คนแรกและคนเดียวจนถึงปัจจุบัน

ฮูล์มย้ายไปแข่งขันร่วมกับนักขับร่วมชาติอย่างบรูซ แมกลาเรน ที่ทีมของเจ้าตัวในฤดูกาล  หลังจากที่ทั้งคู่ประสบความสำเร็จร่วมกันในการแข่งขันแคน-แอมมาก่อนหน้านั้นแล้วหนึ่งฤดูกาล ฮูล์มชนะการแข่งขันกรังด์ปรีซ์ที่อิตาลีและแคนาดา รวมถึงการแข่งขันแบบไม่ชิงแชมป์ของสโมสรนักแข่งรถอังกฤษในฤดูกาลแรก และชนะการแข่งขันกรังด์ปรีซ์สุดท้ายของฤดูกาลถัดมาที่เม็กซิโกเพียงรายการเดียว แมกลาเรนเสียชีวิตระหว่างฤดูกาล  นับตั้งแต่นั้นมา ฮูล์มประสบกับความเสียหายทางจิตใจซึ่งกระทบต่อผลการแข่งขันของเขา อย่างไรก็ตาม เขาก็สามารถคว้าชัยชนะจากการแข่งขันเซาท์แอฟริกันกรังด์ปรีซ์ 1972, สวีดิชกรังด์ปรีซ์ 1973 และอาร์เจนทีนกรังด์ปรีซ์ 1974 ฮูล์มหวาดวิตกต่ออันตรายในการแข่งขันมากขึ้นระหว่างฤดูกาลสุดท้ายในอาชีพของเขา มิหนำซ้ำยังอยู่ในเหตุการณ์การเสียชีวิตของปีเตอร์ เรฟสัน เพื่อนสนิทและอดีตนักขับร่วมทีม จากอุบัติเหตุในการแข่งขันที่แอฟริกาใต้ ฮูล์มจึงตัดสินใจประกาศออกจากการแข่งขันฟอร์มูลาวันเมื่อสิ้นสุดฤดูกาล โดยเขามีส่วนร่วมในตำแหน่งแชมป์โลกประเภทผู้ผลิตสมัยแรกของแมกลาเรนเป็นผลงานสุดท้าย

ฮูล์มแสดงความสามารถรอบด้านด้วยการแข่งรถรายการอื่นนอกเหนือจากฟอร์มูลาวัน โดยเขามีผลงานที่ประสบความสำเร็จในการแข่งขันแคน-แอมสำหรับรถสปอร์ตกลุ่มที่เจ็ดกับแมกลาเรน ซึ่งเป็นทีมที่ได้รับตำแหน่งแชมป์ติดต่อกันตั้งแต่ฤดูกาล 1967 ถึง 1971 ฮูล์มได้รับตำแหน่งแชมป์สองสมัยในฤดูกาล 1968 และ 1970 และอันดับรองชนะเลิศในอีกสี่ฤดูกาล เขาเข้าร่วมการแข่งขัน 24 ชั่วโมง เลอม็อง ประจำปี 1966 ร่วมกับเคน ไมลส์ โดยพวกเขาได้รับอันดับรองชนะเลิศด้วยรถของฟอร์ด-เชลบี แม้ว่าจะเข้าเส้นชัยพร้อมกับคู่ของ บรูซ แมกลาเรน นอกจากนี้ เขายังเคยเข้าร่วมการแข่งขันอินเดียแนโพลิส 500 สี่ครั้ง และมีผลงานดีที่สุดเป็นอันดับที่สี่ในสองปีแรกคือ 1967 และ 1968 ภายหลังที่ออกจากการแข่งขันฟอร์มูลาวัน ฮูล์มกลับไปเข้าร่วมการแข่งขันรายการย่อยของประเทศบ้านเกิด ก่อนที่จะเป็นนักขับเต็มตัวอีกครั้งในการแข่งขันรถทัวริงคาร์ตั้งแต่คริสต์ทศวรรษ 1980 เป็นต้นมา ระหว่างการแข่งขันแบเทิสต์ 1000 ประจำปี 1992 ที่สนามเมาต์แพโนรามา ฮูล์มมีอาการหัวใจวายเฉียบพลันขณะขับรถรุ่นบีเอ็มดับเบิลยู เอ็ม3 บนทางตรงความเร็วสูงท่ามกลางฝนตกหนัก จนกระทั่งไถลชนกำแพงกั้น เขาสามารถนำรถจอดข้างทางไว้ได้ก่อนจะถูกนำส่งโรงพยาบาลและประกาศว่าเสียชีวิตที่นั่น ฮูล์มได้รับพระราชทานเครื่องราชอิสริยาภรณ์จักรวรรดิบริติช ชั้นจตุรถาภรณ์ สี่เดือนก่อนเสียชีวิต และมีชื่อบรรจุอยู่ในหอเกียรติยศกีฬาท้าความเร็วนานาชาติใน ค.ศ. 2002

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับระดับสูง (graded driver)

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวนิวซีแลนด์
หมวดหมู่:นักแข่งรถชาวนิวซีแลนด์
หมวดหมู่:แชมป์โลกฟอร์มูลาวันประเภทนักขับ
หมวดหมู่:เสียชีวิตจากภาวะกล้ามเนื้อหัวใจขาดเลือด